SZERZŐDÉS

amely létrejött egyrészről **Hévíz Város Önkormányzata** (székhely: 8380 Hévíz, Kossuth Lajos u. 1., törzsszáma: ………….., adószáma: ………………, KSH száma: ……………………, bankszámlaszáma: …………………….), képviseli: Papp Gábor polgármester (továbbiakban: **Önkormányzat**)

másrészről a **Publimont Hirdetésszervező Kft.** (székhelye: 1022 Budapest, Törökvész út 30/A., cégjegyzékszám: 01-09-062532, adószáma: 10253948-2-41, bankszámláját vezető pénzintézet: K&H Bank 10403181-49555356-48491002, képviseli: dr. Fecske Zoltán ügyvezető (a továbbiakban: **Publimont**) között.

**I. ELŐZMÉNYEK**

Felek rögzítik, hogy Önkormányzat közterületein kihelyezett utasvárók állapotát közösen felülvizsgálták, és az 1. sz. mellékletben megjelölt helyszíneken kihelyezett utasvárók cseréjét szükségesnek tartják, azok elhasználódására, valamint műszaki elavultságára tekintettel.

Felek az utasvárók cseréjéről és új várók, illetve információs célú berendezések telepítéséről az alábbiak szerint állapodnak meg:

**II. A SZERZŐDÉS TARTALMI ELEMEI**

1. A szerződés tárgya

Az Önkormányzat a Publimont használatába adja a szerződés 1. sz. melléklete szerinti, városi tulajdonú, ill. kezelésű ingatlanokon lévő buszmegállók kijelölt területét utasvárók elhelyezése és üzemeltetése céljából. Utasváró alatt a Felek a településkép védelméről szóló törvény reklámok közzétételével kapcsolatos rendelkezéseinek végrehajtásáról szóló 104/2017. (IV.28.) Korm. rendelet (a továbbiakban: Korm. rendelet) hatályának időtartama alatt, illetve alkalmazási körében a Korm. rendelet 1. § 19. pontjában meghatározott fogalmat értik. A Felek rögzítik, hogy jelen szerződésben foglaltak szerint a Publimont jogosult utasvárónként maximum 2 db kétoldalas és 2 db egyoldalas CityLight formátumú reklámeszközt telepíteni és reklámtevékenység céljából hasznosítani.

Tekintettel a beruházás volumenére, valamint arra, hogy – az 1. számú mellékletben rögzítettek szerint – 6 db utasváró egyoldalas citylight eszközzel kerül telepítésre, a Publimont a 2. számú mellékletben jelölt helyszínekre információs célú berendezés telepítésére jogosult.

A jelen szerződés szempontjából CityLight formátumú reklámeszköznek minősül az olyan kétoldalas (esetleg egyoldalas), zárt vitrin, melybe a nemzetközileg egységes „CityLight” formátumú (álló helyzetű, körülbelül 118 x 175 cm-es méretű, 2 m2 látható felületű, papír alapú, vagy 72”-tól 90” képátlójú, szabványos 16:9 arányú, álló helyzetű digitális kijelző) hirdetés ragasztás nélkül elhelyezhető.

*Információs célú berendezés:* az önkormányzati hirdetőtábla, az önkormányzati faliújság, az információs vitrin, az útbaigazító hirdetmény, a közérdekű molinó, valamint a CityLight formátumú eszköz és CityBoard formátumú eszköz.

A helyszínek változása, esetlegesen új helyszínekkel való kiegészülése, a Felek erre vonatkozó kölcsönös és egybehangzó nyilatkozata alapján automatikusan maga után vonja a szerződés 1. és/vagy 2. számú mellékletének módosulását.

1. Felajánlott felületek:

2.1. A Publimont a jelen szerződés szerinti határozott időtartam alatt – amennyiben azt jogszabály nem tiltja – az adott időpontban ki nem használt és a jelen szerződés tárgyát képező szabad CityLight reklámeszközök, valamint a Publimont tulajdonában és kezelésében lévő, az ország egész területén kihelyezett szabad Óriásplakát, CityLight, Hirdetőoszlop reklámeszközök használatát kedvezményes díjon biztosítja az Önkormányzat által megjelölt helyi programok népszerűsítésére.

Aki nem használt, szabad reklámfelület alatt a megjelölt időpontban aPublimontáltal nem értékesített felületet kell érteni. A hirdetésekhez az Önkormányzat biztosítja a szükséges plakátokat, melyeket a Publimont helyez ki. Egyebekben a szabad CityLight eszközök Önkormányzat általi reklámcélú használata során a kampány menetére – ideértve többek között az alkalmazandó fizetési feltételeket – a Publimont mindenkor hatályos Általános Szerződési Feltételei megfelelően irányadók.

2.2. A Publimont a jelen szerződés szerinti határozott időtartam alatt biztosítja az Önkormányzat számára a 2. sz. mellékletben foglalt információs célú berendezések egyik oldalának hirdetési célú használatát.

A hirdetésekhez az Önkormányzat biztosítja a szükséges plakátokat, valamint az Önkormányzat gondoskodik a plakátok kihelyezéséről.

3. A Publimont teljesítés érdekében tett vállalásai

3.1. A Publimont jelen szerződés 1. sz. mellékletében megjelölt helyszínekre egységes utasvárót (utasváró pavilont) telepít CityLight reklámeszközökkel, valamint a 2. számú mellékletben megjelölt helyszínekre információs célú berendezést telepít, legkésőbb 2020. …………….. napjáig. A telepítendő utasváró látványtervét és műszaki leírását a 3. sz. melléklet, a telepítendő információs célú berendezés specifikációját a 4. sz. melléklet tartalmazza.

A telepítéshez szükséges terveztetések, engedélyek beszerzése és költsége, valamint az utasváró, illetve az információs célú berendezés tényleges telepítése és beszerzése Publimont kötelezettsége, amelyhez az Önkormányzat minden lehetséges segítséget megad. A pontos műszaki paramétereket, ütemtervet és kivitelezési megoldásokat a Felek előzetesen egyeztetik a konkrét helyszínek vonatkozásában.

A megvilágított várók - és esetlegesen az információs célú berendezések - elektromos megtáplálásának költsége a Publimont-t terheli, beleértve a terveztetést, engedélyezést és kivitelezést. A villamos energia díja, a világítóberendezés kiépítésének, üzemeltetésének és karbantartásának költségei a Publimont-t terhelik.

Az elektromos hálózatra történő bekötés esetében a fogyasztás átalánydíjas elszámolás keretében a beépített 0,04kw/h/eszköz teljesítmény szerint üzemóra alapján történik, sötétedéstől virradatig a MSZ-09-00.0214/3-86 szabvány szerint 4050 óra/év a világítás időtartammal számítva.

3.2. A Publimont az arra alkalmas utasvárókba utasvárónként maximum 2 db kétoldalas és 2 db egyoldalas CityLight reklámeszközt telepít és a felületeit reklámtevékenység céljából hasznosítja. A Publimont szintén reklámtevékenység keretében hasznosítja az általa telepített információs célú berendezés másik oldalát (amelyet nem az Önkormányzat használ hirdetési célból).

3.3. A Publimont a szerződés időtartama alatt biztosítja az általa kihelyezett utasvárók utazóközönség általi rendeltetésszerű, céljának megfelelő használatra alkalmas állapotát. A rendeltetésszerű használathoz szükséges tisztítási, karbantartási munkákat szükség szerinti rendszerességgel elvégzi, melyek részletezve az alábbiak:

Tisztítás, amely magába foglalja az engedély nélkül kihelyezett reklám vagy felirat, valamint egyéb szennyeződés - például graffiti - eltávolítását; a várók tetejének igény szerint tisztítását.

Karbantartás, amely magába foglalja a várók üvegeinek cseréjét, ülőkék cseréjét, felújítását, pótlását és a CityLight vitrinek világításának karbantartását. Az utasvárók karbantartása nem vonatkozik a rendszeres vandalizmus következményeinek helyrehozatalára, ezért Publimont az üvegtörések pótlását utasvárónként évi 1 alkalommal biztosítja a jelen szerződésben foglalt ellenszolgáltatásért.

Balesetveszélyes állapot esetén a tudomására jutást követően azonnal, de legkésőbb 48 órán belül elhárítja a problémát, a sérült utasvárót - szükség esetén - ugyanezen időn belül eltávolítja, és lehetőségeitől függően legfeljebb 30 naptári nap alatt pótolja.

Amennyiben a Publimont a balesetveszély elhárítási kötelezettségének 48 órán belül nem tesz eleget, az Önkormányzat jogosult azt a Publimont egyidejű értesítése mellett, a Publimont költségére maga elhárítani. Amennyiben az Önkormányzat az értesítést elmulasztja, a Publimont-nal szemben költségigénnyel nem léphet fel.

3.4. Publimont köteles minden reklámberendezésén feltüntetni a cégnevét és telefonos elérhetőségét, mely alapján pl. a rongálás bejelenthető.

3.5. A Publimont az általa használt területet harmadik személy részére nem engedheti át, de lehetősége van a használathoz közreműködőket igénybe venni. A jelen pontban foglaltak értelemszerűen nem érintik a Publimont azon jogát, hogy az utasvárókban található CityLight reklámeszközöket, valamint az információs célú berendezések általa használható oldalát reklámcélból hasznosítsa (az azokon történő reklámkihelyezésre harmadik személyekkel szerződést kössön).

3.6. Az utasvárók, valamint az azokban kihelyezett reklámeszközök, továbbá az információs célú berendezések a Publimont kizárólagos tulajdonát képezik, illetve kizárólagos tulajdonában is maradnak a szerződés bármilyen okból történő megszűnése, megszüntetése esetén is. Az utasvárókra vonatkozóan a Publimont a jelen szerződés IV/3. pontjában foglaltak szerint elővásárlási jogot alapít az Önkormányzat javára.

3.7. Amennyiben a szerződés hatályossága alatt valamelyik utasváró felépítménye olyan mértékben megsérül, hogy javíthatatlanná válik, és azt a Publimont-nak cserélnie kell, az új utasváró gyártásának és telepítésének költségét a Publimont viseli.

3.8. Az utasvárók, illetőleg a reklámberendezések üzemeltetése során az Önkormányzatnak okozott károkért a Publimont a Polgári Törvénykönyvről szóló 2013. évi V. törvény (a továbbiakban: Ptk.) szerződésszegésből eredő károkért való felelősség szabályai szerint, míg harmadik személyekkel szemben a Ptk. szerződésen kívül okozott károkért való felelősség szabályai szerint felel.

Jelen szerződés teljesítése körében harmadik személynek okozott károk esetében attól az időponttól kezdődően, amikor az Önkormányzat a harmadik személy károsult felé a Publimont-t mint károkozót megnevezi, az Önkormányzat a harmadik személlyel szemben nem felel.

3.9. Publimont az utasvárókban található CityLight eszközök és az információs célú berendezések reklámfelületein nem folytathat az Önkormányzat számára konkurenciát jelentő településeket (ideértve az e településeken működő vállalkozásokat, szabadidős- és szórakoztató egységeket) népszerűsítő reklámtevékenységet. A konkurenciatilalom a következő településekre vonatkozik, azaz a hévízi CityLight plakáthelyeken az alábbi hirdetések nem jeleníthetők meg:

a) települési hirdetések: Zalakaros, Sárvár, Bükfürdő, Hajdúszoboszló,

b) valamint az a) pont szerinti településeken működő turisztikai vállalkozások: szállodák, utazási irodák, fürdők, programok.

Publimont a fentiek megsértésével kihelyezett reklámhirdetéseket az Önkormányzat írásbeli értesítésétől számított 24 órán belül saját költségén eltávolítja. Amennyiben a Publimont e kötelezettségének határidőn belül nem tesz eleget, az Önkormányzat jogosult arra, hogy a Publimont költségén ezeket eltávolítsa, illetve a reklámfelületet - a reklámeszközben való károkozás nélkül - letakarja. A reklámberendezés konkurenciatilalom megsértésével összefüggő, szerződésszerű letakarása, illetve áramtalanítása esetén a Publimont az Önkormányzattal szemben kártérítési igénnyel nem léphet fel.

4. Az Önkormányzat szerződés ideje alatti vállalásai

4.1. Az Önkormányzat az 1. sz. mellékletben lévő helyszíneken, a saját, ill. harmadik fél tulajdonában lévő várókat az utasvárók telepítése megkezdésének napjáig elbontja, ill. az érintett felekkel elbontatja, és a területet utasváró telepítésre alkalmas állapotban a Publimont részére átadja.

Amennyiben a telepítéshez új fogadószint kialakítása szükséges, úgy ez az Önkormányzat feladata, beleértve a végleges burkolat elkészítését is.

Az utasvárók és az információs célú berendezések telepítési munkáinak idejére az Önkormányzat a területet ingyenesen a Publimont rendelkezésére bocsájtja, illetve hozzájárul az esetlegesen szükséges ideiglenes forgalomtechnikai korlátozásokhoz, közterület felbontásához.

Az utasvárókban elhelyezett CityLight reklámeszközök - és esetlegesen az információs célú berendezések - világításához szükséges elektromos bekötés történhet közvilágítási hálózatra csatlakozva, ez esetben az Önkormányzat tulajdonosi hozzájárulását adja.

4.2. Amennyiben területfejlesztési, várospolitikai koncepció vagy egyéb okok miatt valamely utasvárót vagy információs célú berendezést el kell bontani, az Önkormányzat új helyszínt jelöl ki, ahová az utasváró vagy információs célú berendezés az Önkormányzat költségén áthelyezésre kerül. Felek rögzítik, hogy a helyszínmódosítások, illetve az új helyszínek felvétele nem igényli a jelen szerződés módosítását, csupán az 1., 2. számú mellékleten való átvezetését, amely oly módon történik, hogy módosulás esetén a módosult 1., 2. számú mellékletet az Önkormányzat írásban közli a Publimont-nal, a Publimont pedig azt írásban az Önkormányzat részére visszaigazolja. Az így aktualizált 1., 2. számú melléklet külön csatolás nélkül is a jelen szerződés elválaszthatatlan mellékletét képezi.

4.3. Az Önkormányzat szavatosságot vállal, hogy a szerződés hatálya alatt gondoskodik az utasvárók, valamint a CityLight vitrinek és berendezések, továbbá az információs célú berendezésen lévő reklámanyagok láthatóságának megőrzéséről. Az Önkormányzat kötelezettséget vállal arra, hogy a szerződés hatálya alatt tartózkodik minden olyan tevékenységtől, amely a CityLight berendezéseken és információs célú berendezéseken elhelyezett reklám láthatóságát, illetve a reklám fizikai állagát és reklámértékét veszélyezteti.

4.4. Az Önkormányzat kötelezettséget vállal arra, hogy a jelen szerződés teljes tartama alatt biztosítja a Publimont számára a közterületek használatát annak érdekében, hogy a Publimont az utasvárókat, valamint CityLight reklámeszközöket, továbbá információs célú berendezéseket üzemeltetni, cserélni, kijavítani és karbantartani tudja.

4.5. Amennyiben a jelen szerződés tárgyát képező eszközök elhelyezésére szolgáló közterület tulajdonjoga vagy kezelői joga harmadik fél számára átadásra kerül, úgy az Önkormányzat vállalja, hogy azt a jelen szerződésben vállalt kötelezettségek terhével adja át.

4.6. Amennyiben az Önkormányzat további utasvárókat kíván a jelen szerződés időtartama alatt felújítatni, kicseréltetni vagy kihelyeztetni, úgy arra vonatkozóan köteles ajánlatot kérni a Publimont-tól.

4.7. Az Önkormányzat a jelen szerződés aláírását megelőzően az utasvárók és a CityLight reklámeszközök, valamint az információs célú berendezések telepítéséhez, üzemeltetéséhez szükséges közterület-használati engedélyt, közúti és településképi hozzájárulást megadja, a jelen szerződés időtartamára.

III. FIZETÉSI FELTÉTELEK

1. Felek megállapodnak, hogy az utasvárók és CityLight reklámeszközök, valamint információs célú berendezések telepítésével, illetve használatával összefüggésben az Önkormányzat közterületek használatáról szóló önkormányzati rendeletében (továbbiakban: Rendelet) meghatározott közterület-használati díjat a Publimont az utasvárók és információs célú berendezések telepítésére és üzemeltetésére vonatkozó szolgáltatások Önkormányzat részére történő nyújtásával teljesíti. Felek rögzítik, hogy az egymás felé nyújtott, ellentételezésként teljesített szolgáltatásaik szokásos piaci értékét egyenlőnek tekintik, amelynek összege megegyezik a Rendeletben foglalt mindenkor hatályos közterület-használati díj összegével.
2. A Felek rögzítik, hogy a Rendelet alapján a közterület-használati díj mértéke a díjövezetek és reklámfelületek mérete figyelembevételével a jelen szerződés aláírásának időpontjában mindösszesen 1.091.245 forint Ft + ÁFA.
3. Felek megállapodnak, hogy az 1., 2. sz. melléklet folyamatos változása és aktualizálása következtében annak megfelelően, azaz a CityLight felületek, illetve az információs célú berendezések Publimont által reklámcélra használt felületei darabszámához igazodóan értelemszerűen módosul a III/1. pont szerinti szokásos piaci érték. Amennyiben a CityLight felületek, illetve az információs célú berendezések Publimont által reklámcélra használt felületeinek darabszáma naptári hónap közben módosul, a Felek az adott hónapra vonatkozó ellentételezést a használattal, illetve üzemeltetéssel érintett napok számával arányosan számolják el.
4. A Felek időszakonkénti elszámolásban vagy fizetésben állapodnak meg azzal, hogy egymás felé minden évben a saját szolgáltatásukról egy darab számlát állítanak ki a másik fél felé, minden év december első munkanapján december 31-i fizetési határidővel és teljesítési dátummal. Feleknek a szolgáltatáscsereügylet tényére, valamint az annak körében egymás felé teljesített szolgáltatásnyújtások egyenértékűségére tekintettel nem keletkezik fizetési kötelezettsége, így sem az Önkormányzat által kiállított számla, sem pedig a Publimont által kiállított számla nem igényel pénzügyi teljesítést.
5. A Felek megállapodnak, hogy a jelen szerződés III/2. pontjában rögzített összeg kizárólag a vonatkozó önkormányzati rendeleti szabályozás módosításának eredményeként, és legfeljebb a rendeletben rögzített emeléssel vagy csökkentéssel arányos mértékben nőhet vagy csökkenhet. A Felek rögzítik, hogy amennyiben erre vonatkozó jogszabályi kötelezés/változás következtében az Önkormányzatnak járó közterület-használati díj megemelkedik vagy csökken, úgy az természetszerűleg maga után vonja a piaci viszonyok változását is. Erre tekintettel a Felek által nyújtott szolgáltatások szokásos piaci értéke a közterület-használati díj mindenkori összegét követi, vagyis az egymás felé teljesített szolgáltatások egyenértékűsége fennmarad.

A közterület-használati díjak módosulása esetén az Önkormányzat köteles a Publimont-t írásban értesíteni, amelyet a Publimont írásban visszaigazol az Önkormányzat részére. Az írásbeli értesítésre és írásbeli visszaigazolásra tekintettel a Felek megállapodnak abban, hogy az ellenérték jelen pontban körülírt módosulása esetén külön írásbeli szerződésmódosítás aláírására nem kerül sor.

1. Az Önkormányzat kijelenti és szavatolja, hogy jelen szerződés aláírását követően harmadik féllel nem köt olyan új, és nem hosszabbít meg olyan meglévő szerződést, amely a Felek jelen szerződésben vállalt kötelezettségeire, illetve egymás számára biztosított jogaira kihatna - így különösen, de nem kizárólagosan - a jelen szerződés tárgyát képező egymással szembeni szolgáltatások (az utasvárókra és a 2. sz. melléklet szerinti információs célú berendezésekre vonatkozó közterület-használat biztosítása, illetve ezen eszközök telepítése és üzemeltetése) értékét érintené.

Felek rögzítik, hogy nem ütközik a jelen pontban vállalt kötelezettségbe a jelen szerződés megkötésekor már az Önkormányzat rendelkezésére álló, Hévíz Város Önkormányzat Képviselő-testületének 38/2017. (XII. 18.) önkormányzati rendelete 2. § 13. pontjában foglaltaknak megfelelő, 27 db letelepített önkormányzati hirdetőtábla hasznosítása az Önkormányzat által. Erre figyelemmel az Önkormányzat az érintett 27 db önkormányzati hirdetőtáblára vonatkozóan jogosult közterületi-használati megállapodást, illetve üzemeltetési szerződést kötni harmadik személlyel.

**IV. A SZERZŐDÉS IDŐTARTAMA ÉS ELŐVÁSÁRLÁSI JOG ALAPÍTÁSA**

1. Jelen szerződés a Felek általi aláírását követő napon lép hatályba és az aláírást követő 15 éves határozott időtartamra jön létre.
2. A szerződés megszűnésekor a Publimont által telepített utasvárók és CityLight berendezések, valamint információs célú berendezések a Publimont tulajdonában maradnak.
3. Jelen pontban foglaltak szerint a Publimont elővásárlási jogot alapít az általa telepített utasvárókra vonatkozóan az Önkormányzat javára, amelyet az Önkormányzat a jelen szerződés megszűnése esetén gyakorolhat írásbeli jognyilatkozattal. Az elővásárlási jog nem terjed ki az utasvárókban található CityLight berendezésekre.

A felek megállapodnak abban, hogy az elővásárlási jog gyakorlása során a vételár összegszerűségének kialakítási rendjét már most rögzítik, mely szerint

a) Publimont az utasvárók telepítésére irányuló beruházás befejezésének napját követő 15 napon belül közli az Önkormányzattal az egyes buszvárók beruházásának összegét,

b) a felek ezt tekintik az utasváró 100 % értékének,

c) az utasváró elővásárlási jog gyakorlása során felajánlott vételára a b) pont szerinti összeg évenként 6,6 %-ával csökkentett összege,

d) a szerződés 15 éves lejáratakor az utasváró elővásárlási jog gyakorlása során felajánlott vételára a b) pont szerinti összeg 1 %-a, de legalább 100.000.-FT+ÁFA/utasvár.

Az Önkormányzat e módon és vételáron élhet elővásárlási jogával a jelen szerződés megszűnése napjától számított 30 napon belül azzal, hogy az adásvételi szerződés itt nem említett részletes feltételeiről külön okiratban rendelkeznek a felek.

Amennyiben az Önkormányzat az elővásárlási jogával élve a szerződés megszűnésekor megvásárolja az utasvárókat, a Publimont vállalja, hogy a CityLight berendezéseket az utasvárók állagának sérelme nélkül leszereli, majd helyükre üveglapot épít be. Felek már most előzetesen megállapodnak, hogy az üveglapok beépítésének költségét az Önkormányzat által a Publimont részére fizetendő vételár magában foglalja.

V. ELŐHASZNÁLATI JOG

Az Önkormányzat kijelenti és szavatolja, hogy jelen szerződés aláírását követően az Önkormányzat közigazgatási határán belül a jelen szerződés hatálya alatt előhasználati jogot biztosít a jelen szerződés tárgyát képező eszközök és formátumú reklámfelületek kihelyezése és üzemeltetése tekintetében a Publimont részére. Az Önkormányzat vállalja, hogy írásban, előzetesen tájékoztatja a Publimont-t arról, ha harmadik személy az Önkormányzat közigazgatási határán belül a jelen szerződés hatálya alatt a szerződés tárgyát képező eszközöket és formátumú reklámfelületet kíván kihelyezni vagy üzemeltetni.

Az Önkormányzat jelen szerződés aláírását követően nem köt harmadik személlyel szerződést az adott közterületre, amennyiben Publimont a jelen szerződésben rögzített feltételek mellett élni kíván a fenti jogával a szerződés tárgyát képező eszközök és formátumú reklámfelületek kihelyezése vagy üzemeltetése céljából. Felek rögzítik, hogy a Publimont köteles az erre vonatkozó írásbeli felhívás kézhezvételétől számított 60 munkanapon belül nyilatkozni az előhasználati jog vonatkozásában. A határidő elmulasztása esetén a Publimont az előhasználati jog gyakorlására nem jogosult.

A jelen fejezet szempontjából CityLight formátumú reklámeszköznek minősül az olyan utcabútoron elhelyezett, kétoldalas (esetleg egyoldalas), zárt vitrin, melybe a nemzetközileg egységes „CityLight” formátumú (álló helyzetű, körülbelül 118 x 175 cm-es méretű, 2 m2 látható felületű, papír alapú, vagy 72”-tól 90” képátlójú, szabványos 16:9 arányú, álló helyzetű digitális kijelző) hirdetés ragasztás nélkül elhelyezhető.

A jelen fejezet szempontjából eszköznek (utasvárónak) minősül a közforgalmú személyszállítási szolgáltatás igénybevétele érdekében az utasok várakozására szolgáló fülke.

VI. ÁTLÁTHATÓSÁG

A Publimont kijelenti, hogy a nemzeti vagyonról szóló 2011. évi CXCVI. törvény 3. § (1) bek. b) pontja szerinti átlátható szervezet.

Az Önkormányzat kártalanítás nélkül jogosult a szerződést rendkívüli felmondással megszüntetni, ha a Publimont a szerződés megkötését követően beállott körülmény folytán már nem minősül átlátható szervezetnek.

**VII. SZERZŐDÉS MEGSZŰNÉSE ÉS HATÁLYÁNAK VÁLTOZÁSA**

1. Jelen szerződés a határozott időtartam lejártakor szűnik meg, azt egyik fél sem szüntetheti meg indokolás nélküli (rendes) felmondással. A határozott időtartam lejárta előtt a Felek indokolt esetben, rendkívüli felmondással megszüntethetik a szerződést, ha valamelyik fél a szerződésből eredő lényeges kötelezettségeit felszólítás ellenére, ismételten elmulasztja, illetve ha a vonatkozó, jelen szerződést is érintő jogszabályok megváltozása nem teszi lehetővé a szerződés teljesítését.

Rendkívüli felmondás esetén a Publimont-nak 60 nap áll rendelkezésére az utasvárók és CityLight berendezések, valamint az információs célú berendezések elbontására (ezen időszakra a jogellenes használathoz kapcsolódó szankció nem állapítható meg).

1. Amennyiben az utasvárókban elhelyezett CityLight reklámeszközök vagy az információs célú berendezések értékesíthetőségére gyakorolt reklámhatás azért szűnik meg és idéz elő gazdaságtalan kihasználtságot, mert az utasváró vagy az információs célú berendezés a közforgalmat biztosító funkcióját elveszíti (pl. az adott megálló buszjáratai megszűnnek, az információs célú berendezés közforgalom számára történő elérése lehetetlenné vagy számottevően nehezebbé válik), továbbá amennyiben az illetékes hatóságok a reklámtáblák (utasvárók), információs célú berendezések működtetéséhez szükséges engedélyt bármely okból megtagadják, illetőleg a már meglévő reklámeszközökre (utasvárókra), információs célú berendezésekre vonatkozóan azt visszavonják, és

2.1. az információs célú berendezés, illetve a reklámeszközökkel egyidejűleg az utasváró is lebontásra kerül, úgy a jelen szerződés a jelen alpontban foglaltak szerint érintett információs célú berendezés, illetve reklámeszközök és utasváró vonatkozásában megszűnik (feltéve, hogy a reklámeszköz elbontása magával vonja a vonatkozó utasváró elbontását is).

Az egyes reklámeszközök (utasvárók), információs célú berendezések tekintetében történő megszűnés nem eredményezi a teljes szerződés megszűnését, az a többi reklámeszköz (utasváró), információs célú berendezés vonatkozásában továbbra is irányadó marad. A szerződés ezen okból történő (részleges) megszűnése esetén az Önkormányzat a Publimont-nal szemben semmilyen követeléssel nem élhet.

2.2. az információs célú berendezés, illetve a reklámeszközökkel egyidejűleg az utasváró nem kerül lebontásra – azaz a Felek az utasváró fennmaradása mellett döntenek –, az Önkormányzat az így kieső reklámeszközök helyett a Publimont részére információs célú berendezés telepítési lehetőséget biztosít a Felek által kölcsönösen elfogadott egyéb városi területen.

Jelen alpontban foglalt esetben a Felek közötti jelen szerződés hatálya a korábbi reklámeszközök, illetve információs célú berendezések helyett az új információs célú berendezésekre terjed ki megfelelően. Az emiatt bekövetkező helyszínmódosítások, illetve az új helyszínek felvétele nem igényli a jelen szerződés módosítását, csupán az 1., 2. számú mellékleten való átvezetését, amely oly módon történik, hogy módosulás esetén a módosult 1., 2. számú mellékletet az Önkormányzat írásban közli a Publimont-nal, a Publimont pedig azt írásban az Önkormányzat részére visszaigazolja. Az így aktualizált 1., 2. számú melléklet külön csatolás nélkül is a jelen szerződés elválaszthatatlan mellékletét képezi.

Fenti 2.1. és 2.2. pontokban foglaltakról Felek előzetesen kötelesek egyeztetni.

**VIII. KAPCSOLATTARTÁS**

Felek rögzítik, hogy a jelen szerződés vonatkozásában az alábbi kapcsolattartásra jogosult személyeket jelölik ki:

Önkormányzat részéről

név:

elérhetőségek:

A Publimont részéről

név: Pintér László műszaki igazgató

telefon: +36 1/488-8440 e-mail: laszlo.pinter@publimont.hu

**IX. EGYÉB RENDELKEZÉSEK**

1. Felek a jelen szerződés aláírásával nyilatkoznak arról, hogy jelen szerződés aláírását megelőző időszakra vonatkozóan egymással szemben teljes körűen elszámoltak, egymás irányában semmilyen nemű és mértékű követelésük nincsen, erre vonatkozóan pert, egyéb eljárást nem kezdeményeznek.
2. Jelen szerződést aláíró személyek kijelentik, hogy jelen szerződés megkötéséhez szükséges minden törvényes felhatalmazás és a szükséges képviseleti jog birtokában vannak.
3. Jelen szerződés a Rendelet alapján jött létre. Jelen szerződésben nem szabályozott kérdésekben a Ptk. vonatkozó rendelkezései, valamint az egyéb vonatkozó jogszabályok rendelkezései az irányadóak.
4. Felek a jelen szerződést átolvasták, értelmezték, és mint akaratukkal mindenben megegyezőt helybenhagyólag aláírták.

Hévíz, 2020. …………… Budapest, 2020. ……………

|  |  |
| --- | --- |
| **……………………………………………**  **Hévíz Város Önkormányzata**  **képviseletében**  **Papp Gábor polgármester** | **………………………………………………**  **Publimont Kft. részéről**  **képviseletében**  **dr. Fecske Zoltán ügyvezető** |

Mellékletek:

1. Utasváró helyszín lista
2. Információs célú berendezés helyszín lista
3. Utasváró látványterv és műszaki leírás
4. Információs célú berendezés specifikáció
5. **számú melléklet**

|  |  |  |  |  |  |
| --- | --- | --- | --- | --- | --- |
| **Telepítendő utasvárók** | | | | | |
|  | **kód** | **cím** | **telepítendő váró méret** | **CL típus** | **CL pozíció** |
| 1 | HU-01 | KOSSUTH L. U. - HONVÉD U. KIFELÉ | PUV-2/3 | EO | hátfal |
| 2 | HU-02 | KOSSUTH L. U. - HONVÉD U. BEFELÉ | PUV-2/3 | EO | hátfal |
| 3 | HU-03 | VÖRÖSMARTY U. 23. | PUV-3/3 | EO | hátfal |
| 4 | HU-04 | SUGÁR ÚTI ÓVODA | PUV-1/3 | KO | oldalfal |
| 5 | HU-05 | VÖRÖSMARTY ÚT 126. | PUV-1/3 | KO | oldalfal |
| 6 | HU-06 | ADY ENDRE ÚT - VÖRÖSMARTY U. É-I | PUV-2/3 | EO | hátfal |
| 7 | HU-07 | ADY ENDRE ÚT - VÖRÖSMARTY U. D-I | PUV-1/3 | KO | oldalfal |
| 8 | HU-08 | SZÉCHENYI U. - HÉVÍZ FELSŐ KIFELÉ | PUV-1/3 | KO | oldalfal |
| 9 | HU-09 | SZÉCHENYI U. - HÉVÍZ FELSŐ BEFELÉ | PUV-1/4 | KO | oldalfal |
| 10 | HU-10 | KISFALUDY S. U. - BÜKI U. | PUV-2/3 | EO | hátfal |
| 11 | HU-11 | MÓRICZ ZS. U. - BUSZFORDULÓ | PUV-1/3 | KO | oldalfal |
| 12 | HU-12 | ZRÍNYI M. U. 71. | PUV-2/3 | EO | hátfal |

1. **számú melléklet**

|  |  |  |  |
| --- | --- | --- | --- |
| **Telepítendő információs célú berendezések** | | | |
|  | **kód** | **cím** | **típus** |
| 1. | HC-01 | Nagyparkoló tér - Flavius előtt | KO |
| 2. | HC-02 | Nagyparkoló tér - gyalogos átjáró | KO |
| 3. | HC-03 | Nagyparkoló tér - Attila u. 10. | KO |
| 4. | HC-04 | Nagyparkoló tér - Jókai u. 5. | KO |
| 5. | HC-05 | Nagyparkoló tér 18. | KO |
| 6. | HC-06 | Széchenyi utca - Nagyparkoló | KO |
| 7. | HC-07 | Nagyparkoló tér - éttermeknél | KO |
| 8. | HC-08 | Nagyparkoló tér 12. - Jókai u. | KO |
| 9. | HC-09 | Széchenyi u. - Erzsébet királyné u. | KO |
| 10. | HC-10 | Széchenyi u. 15. | KO |
| 11. | HC-11 | Rákóczi u. 4. | KO |
| 12. | HC-12 | Rákóczi u. 6. | KO |
| 13. | HC-13 | Rákóczi u. 12-14. | KO |
| 14. | HC-14 | Rákóczi u. 17. | KO |
| 15. | HC-15 | Deák tér | KO |
| 16. | HC-16 | Erzsébet királyné u. 11. | KO |
| 17. | HC-17 | Erzsébet királyné u. 19. | KO |
| 18. | HC-18 | Erzsébet királyné u. 15. | KO |
| 19. | HC-19 | Erzsébet királyné u. 2. | KO |
| 20. | HC-20 | Petőfi Sándor u. 9. | KO |
| 21. | HC-21 | Park u. | KO |

**3. számú melléklet**

***PUV-1 változat***

három oldalról védelmet nyújtó alapmodell





***PUV-2 változat***

keskeny tetővel, oldalfal nélkül, kifejezetten szűk peronokra tervezve





***PUV-3 változat***

széles tetővel, oldalfalak nélkül a jobb megközelíthetőség miatt





Műszaki adatok

Típus PUV-1, PUV-2 és PUV-3 (Publimont utasváró típus)

Méret PUV-1, PUV-3 (3 hátfal modul esetén):420x160x260 cm

PUV-2 (3 hátfal modul esetén): 420x100x260 cm

Felületkezelés horganyzott és szinterezett acélszerkezet

Szín RAL 7016 (antracit gray),

Pad ülőfelület gyalult és pácolt borovi fenyő

Citylight elektromos fogyasztás 40W LED

Alapcsonk: oszlop-gerendánként 1db, méretezett vasbeton alapba helyezett, a tartószerkezet talajhoz rögzítését szolgáló konzolos horganyzott és szinterezett acélszerkezet.

Oszlop-gerenda („bitó”): horganyzott és szinterezett zártszelvényű függőleges oszlopok, a kis lejtésű tető síkjában pedig az ezekhez hegesztett zártszelvényű gerendák.

Homlok gerenda („fésű”): a bitók és az egész váró összetartását szolgáló, elöl végig futó zártszelvényű, horganyzott és szinterezett szerkezeti elem.

Vízelvezető rendszer: a hátsó oldalon végig futó, egyedileg hajlított, horganyzott és szinterezett szerkezeti elem („esőcsatorna”), melyből a víz legalább két helyen, horganyzott és szinterezett, függőleges acélcsővel vezetendő le, a „bitók” oszlopai mellé rejtett módon.

Pad: egyedileg hajlított, padtartó konzolok hegeszthetők fel a közbenső „bitók” oszlopaira. Ülőfelület: gyalult / felületkezelt fa

Leszorító profilok: alumínium sínek, melyekkel az üvegtáblák az acélszerkezethez (bitókhoz) rögzítendők, úgy, hogy mind a négy oldalukon feltámaszkodnak.

Citylight: PUV-1 típus esetén a váró hossztengelyére merőlegesen, a bal szélső bitóra hegesztett konzolos szerkezetre, PUV-2 és PUV-3 várók esetén a jobb szélső hátfalüveg helyére szerelt reklámvitrin

Segédalkatrészek: az üvegek rögzítésére szolgáló alátétek, szorító elemek, tömítések és a hozzájuk tartozó kötőelemek.

PUV-1



PUV-2



PUV-3



**4. számú melléklet**

**Információs célú berendezés**

Kétoldalas reklámtábla, amely egyik oldaláról önkormányzati használatú, közérdekű, társadalmi célú, illetve információs - eligazító célú felület, másik oldalán gazdasági reklám helyezhető el.



Technikai paraméterek:

befoglaló méret: 1340x1870x129 mm

üvegezés: 5 mm ESG edzett

biztonsági üveg

festés: Ral 9005 Glasjet

világítás: 6 db Tetra Edge LED panel (24V)

fogyasztás: 40 W

Műszaki leírás:

Az acél- és alumíniumszerkezet üzemben előregyártva készül. A helyszínen kizárólag a csavaros összeszerelést kell elvégezni. Ez a megoldás eredményezi felületképzések igényes megvalósíthatóságát. Az acélszerkezet felületkezelt, alapozása és festése szintén üzemben előregyártva készül.

A szekrény alumínium profilból van kialakítva, ehhez csatlakoznak igény szerint egy oldalt vagy kétoldalt felhajtható, vagy oldalra nyíló ajtók, vagy keretes kinyíló- egy oldalról plakátolható- szerkezetek. Az ajtók mögött találhatók a plakáttartók, melyek rugós, görgős vagy ferdepályás szorítással rögzítik a plakátot. Az ajtókat felhajtott állapotukban gázrugós kitámasztók tartják stabil helyzetben. Kitámasztási szög: kb 45°. Az ajtók speciális kulccsal zárhatók az illetéktelen nyitás megakadályozása érdekében. Az ajtók és a szekrény profiljai úgy vannak kialakítva és tömítve, hogy a szekrénybe csapadék nem tud bejutni. A szekrényen belül került elhelyezésre a világítás.

Alapozás:A helyszíni adottságok függvényében a szerkezet alapozásánál kétfajta eljárás jöhet szóba.

Abban az esetben, amennyiben az építmény telepítése jó minőségű, meglévő járdára történik, akkor a láb két oszlopának talajhoz rögzítése lábanként 4 db járdába fúrt dübellel történhet. Amennyiben a betonozott aljzat nem kellő minőségű (minimum C 12), illetve, ha a szerkezetet termett talajra kell elhelyezni, az oszlopokat beton anyagú pontalapokra kell rögzíteni. A 200 mm átmérőjű fúrt pontalapok szükséges mélysége 800 mm.

A lábazatot alumíniumlemezből hajlított szoknyalemez fedheti. Fali elhelyezésnél a rögzítés a hátlemez erősített pontjain keresztül 4-8 db 10/150 méretű átmenő dűbellel történik.